
PARLAMENTUL ROMÂNIEI

CAMERA DEPUTAŢILOR

	Comisia pentru buget, 
      finanțe și bănci 
	                            Bucureşti, 28.05.2014 
                            Nr. 4c-2/288
                            PL-x 262/2014


AVIZ

asupra propunerii legislative pentru completarea Legii nr.263/2010 privind sistemul unitar de pensii publice
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru buget, finanțe și bănci a fost sesizată, spre dezbatere şi avizare, cu propunerea legislativă pentru completarea Legii nr.263/2010 privind sistemul unitar de pensii publice.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a respins propunerea legislativă în şedinţa din 28 aprilie 2014.

Potrivit prevederilor art.61 din Regulamentul Camerei Deputaţilor, republicat, comisia a dezbătut propunerea legislativă  în şedinţa din 27 mai 2014.

Membri Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ, punctul de vedere negativ al Guvernului, precum și avizul negativ al Consiliului Economic și Social.
În urma dezbaterilor, Comisia pentru buget, finanțe și bănci, a hotărât, cu unanimitate de voturi a deputaților prezenți la lucrări, avizarea negativă a propunerii legislative.
În raport cu obiectul şi conţinutul reglementării,  propunerea legislativă  face parte din categoria legilor organice. 
                    PREŞEDINTE
                   SECRETAR   

         Gheorghe-Eugen NICOLĂESCU                                 Mihai-Aurel DONŢU
Consilier parlamentar

